El cicle Música al Port finalitza amb blues i música dels anys 60
06 de juliol 2017

​![](/media/fwthbxox/94_c_musica_port_railes_blues_band.jpg)  
  

El festival Música al Port, organitzat per la delegació de Cultura de l’Ajuntament de Sagunt, posarà punt final a un mes de música en els jardins del Casino Vell, divendres 7 i dissabte 8 de juliol, amb dos últims concerts oberts a tot el públic.

El primer dels concerts d’este cap de setmana estarà oferit pel grup Raíles Blues Band que interpretarà cançons populars fetes versió al gènere afroamericà, com per exemple la mítica _These boots are made for walking_ de Nancy Sinatra o _Ain’t no sunshine_ de [Bill Withers](https://es.wikipedia.org/wiki/Bill_Withers "Bill Withers"), divendres a partir de les 23 hores.

Serà dissabte quan acabe este cicle musical amb un recopilatori de música dels anys 60 per part dels grups Drogas, Clan, Julio Tributo a The Shadows, Stiff Group i Hijos de los ‘60, que interpretaran cançons d’artistes com ara The Beatles, Janis Joplin, Tina Turner, Los Salvajes, Fito y Los Fitipaldis o Joe Cocker.

Emmarcat dins del programa d’actes dels 100 Anys de Siderúrgia, el festival Música al Port s’ha desenvolupat des del 17 de juny amb concerts i espectacles teatrals, audiovisuals i de dansa, totalment gratuïts i oberts a tota la ciutadania en els jardins del Centre Cívic Antic Sanatori i els del Casino Vell.

![](/media/vwqbhdkq/94_c_musica_port_reencuentro_60.jpg)  
  

*   [](http://www.facebook.com/sharer.php?u=https://aytosagunto.es/va/actualitat/el-cicle-musica-al-port-finalitza-amb-blues-i-musica-dels-anys-60/ "Facebook")
*   [](http://twitter.com/share?url=https://aytosagunto.es/va/actualitat/el-cicle-musica-al-port-finalitza-amb-blues-i-musica-dels-anys-60/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-musica-al-port-finalitza-amb-blues-i-musica-dels-anys-60/ "Linked In")
*   [](mailto:?body=https://aytosagunto.es/va/actualitat/el-cicle-musica-al-port-finalitza-amb-blues-i-musica-dels-anys-60/)